
Comisia specială pentru elaborarea 

propunerilor legislative privind

sistemul naţional de decoraţii al României

RAPORT 

asupra proiectului de Lege privind Ordinul Meritul Industrial şi Comercial

şi Medalia Meritul Industrial şi Comercial

1.  În conformitate cu prevederile art. 89 din Regulamentul Camerei Deputaţilor cu modificările şi completările intervenite prin Hotărârea             Camerei Deputaţilor nr. 23/2003, Comisia specială pentru elaborarea propunerilor legislative privind sistemul naţional de decoraţii al României a fost sesizată, cu PL.X.- 415 din 25.06.2004, pentru dezbatere şi avizare, cu proiectul de Lege privind Ordinul Meritul  Industrial şi Comercial şi Medalia Meritul Industrial şi Comercial
Guvernul României a înaintat Punctul de vedere referitor la proiectul de lege.
Proiectul de lege a fost avizat favorabil de Consiliul Legislativ, cu nr. 861/17.05.2004.

Proiectul de lege a fost adoptat de Senat în şedinţa din 24 iunie 2004.

2.
Proiectul face parte din categoria legilor ordinare, conform prevederilor art. 73 alin. (1) din Constituţia României, republicată şi are ca obiect de reglementare descrierea şi prezentarea Ordinului şi Medaliei Meritul Industrial şi Comercial, decoraţii prevăzute în art. 7 lit. A şi B din Legea nr. 29/2000 privind sistemul naţional de decoraţii al României, cu modificările şi completările ulterioare.
3.  Proiectul de lege, potrivit prevederilor art. 75 din Constituţie şi art. 86 din Regulamentul Camerei Deputaţilor, este de competenţa decizională a Camerei Deputaţilor.

4.   Proiectul de lege, în forma prezentată de Senat, a fost dezbătut în şedinţa Comisiei din data de 21 iulie 2004.
La dezbaterea proiectului de lege a participat, ca invitat, domnul consilier prezidenţial Floricel Marinescu - reprezentantul Cancelariei Ordinelor din cadrul Administraţiei Prezidenţiale, în conformitate cu prevederile  art. 52 din Regulamentul Camerei Deputaţilor.

La lucrările comisiei au fost prezenţi 4 deputaţi, din totalul de 6 membri ai comisiei.

      Raportul comisiei a fost adoptat cu unanimitate de voturi.
5.   Nu s-au depus amendamente din partea deputaţilor. 

6.  În urma dezbaterii, Comisia propune adoptarea proiectului de lege privind Ordinul Meritul Industrial şi Comercial şi Medalia Meritul Industrial şi Comercial, cu amendamentele admise .

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

Lege privind Ordinul Meritul Industrial şi Comercial  şi Medalia Meritul Industrial şi Comercial 
	Nr.

crt.
	Text iniţial
	          Textul propus  

(autorul amendamentului)
	Motivarea

amendamentelor propuse
	Camera decizională

	 0
	1
	2
	3
	

	1.
	Art. 14. alin (1)
 (1) Ziua Ordinului Meritul Industrial şi Comercial se sărbătoreşte  la data de 22 noiembrie, data primei instituiri a ordinului, în anul 1912.


	Art. 14. alin (1)
 (1) Ziua Ordinului Meritul Industrial şi Comercial se sărbătoreşte  la data de 22 noiembrie, data primei instituiri a decoraţiei, în anul 1912.
Autor: Guvernul României
	Pentru o redare corectă.
	Camera Deputaţilor

	2.
	Art. 7 alin. (3) 
(3) Etuiul în care se păstrează brevetul este îmbrăcat în piele ecologică roşu carmin pentru gradele de Mare Ofiţer şi Comandor şi cu înlocuitor de piele, de aceeaşi culoare, pentru gradele de Ofiţer şi Cavaler.


	Art. 7 alin. (3) 
(3) Etuiul în care se păstrează brevetul este îmbrăcat în piele ecologică neagră pentru gradele de Mare Ofiţer şi Comandor şi cu înlocuitor de piele, de aceeaşi culoare, pentru gradele de Ofiţer şi Cavaler.
Autor: Guvernul României
	Pentru o redare corectă a caracteristicilor etuiului.
	Camera Deputaţilor


	3.
	Art. 18 alin. (2), (3), (4)

(2) Ca urmare a semnalării se convoacă consiliul de onoare şi persoana învinuită, în termen de maximum 30 de zile de la sesizare.

(3) Cavalerii ordinului pot semnala şi direct Cancelariei Ordinelor fapte comise de alţi membri ai ordinului, considerate că aduc prejudicii morale acestora. Ca urmare a semnalării, Cancelaria Ordinelor convoacă consiliul de onoare şi persoana  învinuită, în termen de maximum 45 de zile de la semnalare.

(4) În cazul în care persoana învinuită nu se prezintă la termenul fixat, consiliul de onoare o convoacă la alt termen, iar în cazul neprezentării şi a doua oară cazul va fi judecat în lipsă.


	Art. 18 alin. (2), (3), (4)

(2) Ca urmare a semnalării se convoacă consiliul de onoare şi persoana în cauză, în termen de maximum 30 de zile de la sesizare.

(3) Cavalerii ordinului pot semnala şi direct Cancelariei Ordinelor fapte comise de alţi membri ai ordinului, considerate că aduc prejudicii morale acestora. Ca urmare a semnalării, Cancelaria Ordinelor convoacă consiliul de onoare şi persoana  în cauză, în termen de maximum 45 de zile de la semnalare.

(4) În cazul în care persoana supusă judecăţii nu se prezintă la termenul fixat, consiliul de onoare o convoacă la alt termen, iar în cazul neprezentării şi a doua oară cazul va fi judecat în lipsă.
Autor: Comisia pentru decoraţii
	Pentru a respecta terminologia juridică.
	

	
	Regulament privind descrierea şi acordarea Ordinului Meritul Industrial şi Comercial – Anexa nr. 1



	4.
	Art. 13 alin. (1) 
(1) Ordinul  Meritul Industrial şi Comercial este o decoraţie care se poate acorda cetăţenilor români sau străini şi unităţilor economice cu personalitate juridică română sau străină cu merite deosebite în domeniile: industrial comercial, energetic şi al exploatării resurselor minerale.

 (2) Prin merite deosebite, în sensul prezentului regulament, se înţelege:
a) elaborarea de strategii, programe şi politici, de mare eficienţă, privind creşterea economică, precum şi politicile industriale şi energetice care privesc evoluţia sectorului energetic şi a resurselor minerale, restructurarea industriei, îmbunătăţirea mediului de afaceri şi dezvoltarea investiţiilor;   

b) implementarea cu succes a  politicilor de cercetare şi inovare;
c) realizarea de invenţii semnificative care au ca rezultat crearea unor noi utilaje cu parametri superiori, în toate ramurile industriale şi energetice, precum şi optimizarea funcţionării instalaţiilor industriale şi energetice;

d) iniţierea de măsuri eficiente pentru stimularea cooperării economice internaţionale şi a exportului de produse şi servicii;

e) prelucrarea superioară a produselor industriale din domeniile : metalurgie, chimie, petrochimie, textile, pielărie, lemn, sticlă, ceramică, materile de construcţii, construcţii de maşini;

f) dezvoltarea producţiei şi a activităţilor comerciale în cadrul unor întreprinderi mici şi mijlocii şi în cooperaţie ;

g) dezvoltarea intensivă a sectorului energetic la capitolele: producţie, transport şi distribuţie;

h) valorificarea superioară a resurselor minerale şi a rezervelor de petrol şi gaze;

i) promovarea unor soluţii novatoare privind utilizarea energiilor neconvenţionale;
j) obţinerea de rezultate remarcabile, în: recuperarea şi conservarea energiei, securizarea instalaţiilor şi reciclarea materilalelor ;

k) accelerarea procesului de integrare europeană şi de armonizare legislativă cu reglementările comunitare din domeniile : industrial, comercial, energetic, transportului energiei, transportulului şi stocării ţiţeiului şi gazelor naturale, resurselor minerale şi protecţiei mediului.


	Art. 13 alin. (1) 
(1) Ordinul  Meritul Industrial şi Comercial este o decoraţie care se poate acorda atât cetăţenilor români sau străini precum şi unităţilor economice cu personalitate juridică română sau străină, şi care au merite deosebite în domeniile lor de activitate.

(2) Prin merite deosebite, în sensul prezentului regulament, se înţelege:

a) contribuţii semnificative la elaborarea strategiilor, programelor şi politicilor care au dovedit, prin aplicarea lor, că s-au obţinut creşteri economice cuantificabile în plan naţional sau/şi regional pe ansamblul activităţilor industriale sau sectoriale.
            b) contribuţii semnificative la          elaborarea  şi aplicarea concretă a politicilor, strategiilor şi programelor de dezvoltare a cercetării ştiinţifice fundamentale şi a cercetării ştiinţifice aplicative industriale;
           c) realizarea  unor investiţii recunoscute pe plan naţional şi internaţional, cu aplicaţii industriale;
            d) contribuţii semnificative la crearea şi utilizarea în România şi/sau la transferul şi utilizarea în România a unor tehnologii ce asigură obţinerea de bunuri sau/şi servicii cu performanţe deosebite, creşterea numărului de locuri de muncă şi ridicarea productivităţii muncii, diminuarea noxelor şi a emisiilor de dioxid de carbon;
      e) contribuţii semnificative privind conceperea şi aplicarea  programelor de conservare şi de creştere a eficienţei utilizării  energiei;
      f) contribuţii semnificative privind dezvoltarea sectorului energetic, inclusiv prin utilizarea energiilor neconvenţionale şi creşterea gradului de recuperare;

      g) contribuţii semnificative la armonizarea legislativă, accelerarea procesului de integrare europeană, aplicarea şi utilizarea acquis-ului comunitar european;

      h) dezvoltarea producţiei şi exportului de produse cu grad ridicat de complexitate, utilizarea materialelor superioare şi neconvenţionale, cu valoare adăugată mare;
     i)    dezvoltarea industriei IT şi conexe.

Autor: Guvernul României
	Pentru o redare completă a motivelor pentru care se acordă Ordinul Meritul Industrial şi Comercial
	Camera Deputaţilor


	
	Regulament privind descrierea şi acordarea Medaliei Meritul Industrial şi Comercial – Anexa nr. 2


	5.
	Art. 2 alin. (1)
(1) Medalia Meritul Industrial şi Comercial este nelimitată ca număr de membri pentru clasele a III-a şi a II-a şi este limitată la de 4.000 de membri pentru clasa I.
	Art. 2 alin. (1)
(1) Medalia Meritul Industrial şi Comercial se acordă nelimitat, pentru clasele a III-a şi a II-a şi limitat la  4.000 de membri pentru clasa I.
Autor: Comisia pentru decoraţii
	Pentru o exprimare corectă..
	


Preşedinte,

Deputat Dorel Bahrin
1

